**ΑΠΟΣΠΑΣΜΑ**

**Από το πρακτικό της αριθμ. 7ης /2022 ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης**

**της Οικονομικής Επιτροπής Δήμου Λεβαδέων**

**Αριθμός απόφασης : 58**

**Έγκριση επαναληπτικής διενέργειας πλειοδοτικής δημοπρασίας και καθορισμός των όρων διακήρυξης για την εκμίσθωση καλλιεργήσιμης γης, στη θέση “ΠΟΤΑΜΟΣ –ΚΟΥΜΑΡΙ” (αριθμ. τεμ. 679Β αναδασμού Αγίου Δημητρίου Ν. Βοιωτίας ), εκτάσεως 5.058 τ.μ., κυριότητας Κληροδοτήματος , «Μπίμειο Έπαθλο Άμιλλας» Δήμου Λεβαδέων.**

Στη Λιβαδειά σήμερα 09 Μαρτίου 2022 ημέρα Τετάρτη & ώρα 14.00 συνήλθε σε συνεδρίαση η Οικονομική Επιτροπή του Δήμου Λεβαδέων **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  με τηλεδιάσκεψη ,βάσει των: ι) του άρθρου 77 του Ν. 4555/2018 όπως τροποποιήθηκε από το άρθρο 184 του ν.4635/2019, ιι) του άρθρου 10 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», ιιι) Της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»,ιιιι) Της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» και μετά από την αρ.πρωτ. 3650/03-03-2022 έγγραφη πρόσκληση του Προέδρου της (Δημάρχου Λεβαδέων).

Αφού διαπιστώθηκε ότι υπάρχει νόμιμη απαρτία, επειδή σε σύνολο εννέα (9) μελών ήταν παρόντα εννέα (9) εκ των οποίων και ένα αναπληρωματικό μέλος , ήτοι:

**ΠΑΡΟΝΤΕΣ ΑΠΟΝΤΕΣ**

1.Ταγκαλέγκας Ιωάννης-Πρόεδρος 1.Πούλος Ευάγγελος

2. Μητάς Αλέξανδρος

3. Καλογρηάς Αθανάσιος (Αν και είχε νόμιμα προσκληθεί)

4. Σαγιάννης Μιχαήλ

5. Μερτζάνης Κωνσταντίνος

6.Καπλάνης Κωνσταντίνος

7.Τόλιας Δημήτριος (αναπλ/κό μέλος)

8.Μπράλιος Νικόλαος

9. Καραμάνης Δημήτριος (αποχώρησε στο 6ο Θ.Η.Δ.)

Εισηγούμενος το 12ο θέμα της ημερήσιας διάταξης έθεσε υπόψη των μελών το με αριθμ. πρωτ. 3570/03-03-2022 έγγραφο του Τμ. Εσόδων & Περιουσίας του Δήμου Λεβαδέων στο οποίο αναφέρονται τα παρακάτω:

*Με το αριθμ. 33.683/1968 συμβόλαιο δωρεάς , δημιουργήθηκε το κληροδότημα “Μπίμειο Έπαθλο Άμιλλας” το οποίο αφορά ένα αγρόκτημα , εκτάσεως 5.058 τ.μ. στη θέση “ΠΟΤΑΜΟΣ – ΚΟΥΜΑΡΙ” (αριθμ. τεμ. 679Β αναδασμού Αγίου Δημητρίου Ν. Βοιωτίας ), με ένα και μοναδικό σκοπό, τη διάθεση των εισοδημάτων που προκύπτουν από την ενοικίασή του, για την βράβευση δύο (2) μαθητών που συγκεντρώνουν την μεγαλύτερη βαθμολογία στο ενδεικτικό της Ά τάξης του Γυμνασίου Αγίου Γεωργίου Δήμου Λεβαδέων.*

*Η προηγούμενη μισθωτική σύμβαση, είχε διάρκεια τέσσερα (4) έτη, με λήξη την 31η Οκτωβρίου 2021.*

*Με το υπ΄ αριθμ. πρωτ. 20341/27-10-2021 έγγραφό της, η Τοπική Κοινότητα Αγίου Γεωργίου, μας υπέβαλε την αριθμ. 11/2021 Απόφασή της, με την οποία γνωμοδοτεί θετικά και εισηγείται προς το Δημοτικό Συμβούλιο, την εκ νέου εκμίσθωση του εν λόγω αγροκτήματος, στη θέση “ΠΟΤΑΜΟΣ – ΚΟΥΜΑΡΙ”.*

*Το γεγονός ότι στις 22/12/2021 που ήταν ημερομηνία εκπνοής της πρώτης δημοπρασίας*

*δεν υπεβλήθη καμία έγγραφη προσφορά και κρίθηκε άγονη η δημοπρασία.*

*Βάσει των ανωτέρω , καθώς και της σχετικής νομοθεσίας περί διαδικασίας εκμίσθωσης ακινήτων ιδιοκτησίας κληροδοτημάτων :*

*α) τα άρθρα 58 παρ. 1 , 42 παρ. 1-4 και 24 του Ν. 4182/2013 (185/τ.Α΄/10-9-2013) , όπως αυτή τροποποιήθηκε και ισχύει με το άρθρο 32 του Ν. 4223/2013 (287/τ.Α΄/31-12-2013) “Ενιαίος φόρος ιδιοκτησίας ακινήτων και άλλες διατάξεις” , και*

*β) τις οδηγίες της αριθμ. 1 και με αριθμ. πρωτ. ΔΚΠ 1040933 ΕΞ 2014/6-3-2014 εγκ. Του*

*Υπουργείου Οικονομικών (Α.Δ.Α.:ΒΙΚΤΗ-ΔΣ3)*

*γ) Τις διατάξεις του Ν.3852/10, άρθρο 176 παρ.1 όπως τροποποιήθηκαν από τις διατάξεις του*

*Ν. 4795/2021, άρθρο 38, παρ. 4.γ.ιστ.*

*δ) Τις διατάξεις της παρ. 1 άρθρο 72 Ν. 3852/2010, όπως αντικαταστάθηκε με την παρ. 1 του*

*άρθρου 3 του Ν.4623/2019 (ΦΕΚ 134/Α/9-8-2019) και ειδικότερα την παρ. 1θ.*

*ε) τα χαρακτηριστικά του συγκεκριμένου ακινήτου και τους σκοπούς του κληροδοτήματος*

*στ) την ανάγκη να προχωρήσουμε στην εκ νέου εκμίσθωση του ανωτέρω αγροκτήματος, για*

*λογαριασμό του κληροδοτήματος “Μπίμειο Έπαθλο Άμιλλας”.*

*ζ) το υπ’ αριθμ. 29202/15-02-2022 έγγραφο της Διεύθυνσης Κοινωφελών Περιουσιών του*

*Τμήματος Εποπτείας που είναι και η αρμόδια αρχή για την εκμίσθωση του παραπάνω*

*κληροδοτήματος.*

***Καλείται η Οικονομική Επιτροπή***

***Α)*** *Να εγκρίνει την διενέργεια επαναληπτικής πλειοδοτικής δημοπρασίας για την εκμίσθωση*

*καλλιεργήσιμης γης, στη θέση “ΠΟΤΑΜΟΣ – ΚΟΥΜΑΡΙ” (αριθμ. τεμ. 679Β αναδασμού Αγίου*

*Δημητρίου Ν. Βοιωτίας ), εκτάσεως 5.058 τ.μ., κυριότητας Κληροδοτήματος , «Μπίμειο*

*Έπαθλο Άμιλλας» Δήμου Λεβαδέων και*

***Β)*** *Να καθορίσει τους όρους διακήρυξης της εν λόγω επαναληπτικής πλειοδοτικής δημοπρασίας.*

Η Οικονομική Επιτροπή λαμβάνοντας υπόψη :

- Τις διατάξεις του άρθρου 40 του Ν.4735/2020 που αντικατέστησε το άρθρο 72 του Ν.3852/2010

-Το υπ΄ αρ. πρωτ. 3570/03-03-2022 έγγραφο του Τμήματος Εσόδων & Περιουσίας του Δήμου Λεβαδέων

-Το αριθμ.. 33.683/1968 συμβόλαιο δωρεάς

- Την 11/2021 απόφαση της Κοινότητας Αγίου Γεωργίου

-Το υπ’ αριθμ. 29202/15-02-2022 έγγραφο της Διεύθυνσης Κοινωφελών Περιουσιών του

Τμήματος Εποπτείας

-Το σχέδιο διακήρυξης που είχε διανεμηθεί

- Την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα

αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ Α 55)

- Την παρ. 1 του άρθρου 10 της από 11/3/2020 Πράξη Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του»

- Την με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) Εγκύκλιο του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19»

- Την παρ. 1 της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων».

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Α) Εγκρίνει την διενέργεια επαναληπτικής πλειοδοτικής δημοπρασίας για την εκμίσθωση

καλλιεργήσιμης γης, στη θέση “ΠΟΤΑΜΟΣ – ΚΟΥΜΑΡΙ” (αριθμ. τεμ. 679Β αναδασμού Αγίου

Δημητρίου Ν. Βοιωτίας ), εκτάσεως 5.058 τ.μ., κυριότητας Κληροδοτήματος , «Μπίμειο

Έπαθλο Άμιλλας» Δήμου Λεβαδέων.

Β)Καταρτίζει τους όρους διακήρυξης της επαναληπτικής πλειοδοτικής δημοπρασίας για την εκμίσθωση καλλιεργήσιμης γης, στη θέση “ΠΟΤΑΜΟΣ – ΚΟΥΜΑΡΙ΄΄ αριθμ. τεμ. 679Β αναδασμού Αγίου Δημητρίου Ν. Βοιωτίας ), εκτάσεως 5.058 τ.μ ως παρακάτω:

**Άρθρο 1**

**Περιγραφή του ακινήτου**

΄Ενα αγροτεμάχιο , συνολικής έκτασης 5.058 τ.μ. ευρισκόμενο στη θέση «ΠΟΤΑΜΟΣ – ΚΟΥΜΑΡΙ» με αριθμ. τίτλου κυριότητας 11.191/22-02-2017 , ιδιοκτησίας του κληροδοτήματος “Μπίμειο Έπαθλο Άμιλλας” , Τοπικής Κοινότητας Αγίου Γεωργίου Δήμου Λεβαδέων (αριθμ. τεμαχίου 679Β αναδασμού Αγίου Δημητρίου Ν. Βοιωτίας)

**Άρθρο 2**

**Ημερομηνία διεξαγωγής**

Η δημοπρασία θα γίνει με την υποβολή γραπτών προσφορών και η ημερομηνία εκπνοής θα μας ενημερώσει η αρμόδια αρχή προκειμένου να μας γνωρίσει την έναρξη της διαδικασίας (τουλάχιστον είκοσι ημερών αρχομένης από της αναρτήσεως της ανακοίνωσης στην ιστοσελίδα του Υπουργείου Οικονομικών) εγκύκλιος 1/2014 του Υπουργείου Οικονομικών (σελίδα 34), στο Δημοτικό Κατάστημα Λιβαδειάς επί της οδού Σοφοκλέους 15, ενώπιον της αρμόδιας Επιτροπής Διενέργειας Δημοπρασιών βάσει του Π.Δ. 270/81.

**Άρθρο 3**

**Διαδικασία υποβολής προσφορών**

Η διαδικασία μίσθωσης θα γίνει με υποβολή έγγραφων προσφορών, προς την Οικονομική Επιτροπή του Δήμου Λεβαδέων .

Η διάρκεια της υποβολής των έγγραφων προσφορών είναι εικοσαήμερη (20ήμερη ) αρχομένης, από της αναρτήσεως της ανακοίνωσης στην ιστοσελίδα του Υπουργείου Οικονομικών.

Οι έγγραφες προσφορές θα κατατίθενται στο Δημοτικό Κατάστημα του Δήμου Λεβαδέων και συγκεκριμένα στην Δ/νση Οικονομικών Υπηρεσιών , Τμήμα εσόδων και Περιουσίας , Σοφοκλέους 15, Τ.Κ. 32131 Λιβαδειά, τηλ. 2261350878.

Οι προσφορές θα σημειώνονται σε πίνακα υποβολής προσφορών. Οι προσφέροντες οι οποίοι υποβάλλουν ιδιοχείρως την προσφορά τους θα λαμβάνουν βεβαίωση υποβολής προσφοράς. Επιπλέον, θα γίνονται αποδεκτές και προσφορές οι οποίες αποστέλλονται ταχυδρομικώς με συστημένη αποστολή ή με ταχυμεταφορές , προκειμένου να επαληθεύεται η εμπρόθεσμη ημερομηνία αποστολής .

Μετά το πέρας των είκοσι ( 20 ) ημερών, ο διαχειριστής υποβάλλει πλήρη φάκελο ο οποίος θα περιέχει το πρακτικό προσφορών και τον πίνακα υποβολής, συνοδευόμενα, με το σύνολο των δικαιολογητικών που ζητάμε .

Προκειμένου, να διασφαλιστούν τα συμφέροντα της κοινωφελούς περιουσίας, η αρμόδια αρχή θα αναρτά στην ιστοσελίδα του Υπουργείου Οικονομικών, το επιτευχθέν μίσθωμα για χρονικό διάστημα δέκα (10) ημερών, προκειμένου τυχόν ενδιαφερόμενοι οι οποίοι κατέθεσαν έγγραφη προσφορά, να μπορούν να υποβάλλουν ενστάσεις .

Απαραίτητα δικαιολογητικά (είτε πρωτότυπα , είτε φωτοαντίγραφα ευανάγνωστα )που πρέπει να συνοδεύουν τις έγγραφες προσφορές :

**1.** Αστυνομική ταυτότητα του ενδιαφερόμενου και του εγγυητή

**2.** Πιστοποιητικό μόνιμης κατοικίας

**3.** Υπεύθυνη δήλωση στην οποία θα γράφεται :

**α)** Η αποδοχή ορισμού αξιόχρεου εγγυητή, με πλήρη προσδιοριστικά στοιχεία του (Ονοματεπώνυμο , διεύθυνση κατοικίας , τηλέφωνο κλπ. ) καθώς και το Α.Φ.Μ. του.

**β)** ότι έλαβε πλήρη γνώση των όρων της διακήρυξης και τους αποδέχεται ανεπιφύλακτα , παραιτούμενος του δικαιώματος διζήσεως ή διαιρέσεως .

**γ)** δεν έχει επιβληθεί σε βάρος του διοικητική κύρωση για παράβαση σχετικά με την άσκηση της επαγγελματικής του δραστηριότητας κατά την τελευταία τριετία .

**4.** Υπεύθυνη δήλωση του εγγυητή περί αποδοχής ορισμού του, ότι έλαβε πλήρη γνώση των όρων της διακήρυξης και τους αποδέχεται ανεπιφύλακτα , παραιτούμενος του δικαιώματος της διζήσεως ή διαιρέσεως .

**5.** Βεβαίωση φορολογικής ενημερότητας

**6.** ΒεβαίωσηΔημοτικής ενημερότητας, περί μη οφειλής του ιδίου

**7.** Ασφαλιστική ενημερότητα ΟΓΑ , όπου αποδεικνύεται ότι ασκεί κατά κύριο λόγο το επάγγελμα του αγρότη .

**8.** Κατάθεση εγγυητικής συμμετοχής στο διαγωνισμό , σύμφωνα με το άρθρο 6 της παρούσης διακήρυξης .

Ο καθένας υποψήφιος μισθωτής , όταν υποβληθούν προσφορές , θα υποδείξει στο έγγραφο της προσφοράς και αξιόχρεο εγγυητή , που θα συνυπογράψει το μισθωτήριο και θα εγγυηθεί την τήρηση των όρων του από τον μισθωτή .

Κατά τα λοιπά θα τηρηθούν οι διατάξεις του Αστικού Κώδικα, για τις μισθώσεις αγροτεμαχίων .

**Άρθρο 4**

**Ελάχιστο όριο της πρώτης προσφοράς**

Κατώτατο όριο προσφοράς ορίζεται το ποσόν των πενήντα ευρώ **(50,00 €**) **ετησίως,** **ανά** **στρέμμα**. Για την τιμή εκκίνησης έχει ληφθεί υπόψη, οι τρέχουσες τιμές που ισχύουν για τις ενοικιάσεις ιδιωτικών αγροκτημάτων, στην άμεσα γειτονική αλλά και άλλες, στην ευρύτερη περιοχή αναδασμού Αγίου Δημητρίου Ν. Βοιωτίας .

**Άρθρο 5**

**Σύμβαση**

Ο επιλεγείς μισθωτής υποχρεούται όπως εντός δέκα ημερών από την κοινοποίηση που ενεργείται με αποδεικτικό παραλαβής , της απόφασης της διοικητικής αρχής περί κατακυρώσεως ή εγκρίσεως του αποτελέσματος της δημοπρασίας , να προσέλθει μαζί με τον εγγυητή του για την σύνταξη και υπογραφή της σύμβασης , άλλως και η κατατεθείσα εγγύηση καταπίπτει υπέρ του δήμου χωρίς δικαστική παρέμβαση.

**Άρθρο 6**

**Διάρκεια εκμίσθωσης – αναπροσαρμογή μισθώματος**

Η διάρκεια της εκμίσθωσης ορίζεται σε **τέσσερα (4) καλλιεργητικά χρόνια (**άρθρο 635 Α.Κ. - άρθρο 24 παρ. 10 του Ν. 4182/2013 ) και αρχίζει από την υπογραφή της σύμβασης .

Το μίσθωμα θα παραμείνει σταθερό κατά τη διάρκεια της εκμίσθωσης.

Μπορεί κατ΄ εξαίρεση , να συμφωνηθεί έκτακτη αναπροσαρμογή, όταν συντρέχουν εξαιρετικοί λόγοι. Η τροποποιητική σύμβαση, υποβάλλεται στην αρμόδια αρχή προς ενημέρωση, μπορεί δε αυτή , μέσα σε προθεσμία δεκαπέντε (15) ημερών, να μην εγκρίνει την υποβληθείσα τροποποιητική σύμβαση , αλλιώς τεκμαίρεται η συναίνεσή της .

Ο μισθωτής υποχρεούται στην καταβολή χαρτοσήμου και ΟΓΑ χαρτοσήμου, σε ποσοστό 3,6% επί του εκάστοτε καταβαλλόμενου μισθώματος.

Το μίσθωμα θα είναι ετήσιο και θα καταβληθεί ολόκληρο το ποσό, την ημέρα υπογραφής της σύμβασης, για το πρώτο έτος, ενώ για τα επόμενα έτη θα καταβάλλεται έως την 31 Δεκεμβρίου κάθε έτους , και θα κατατεθεί στο τηρούμενο , στο όνομα του κληροδοτήματος , τραπεζικό λογαριασμό .

**Άρθρο 7**

**Εγγύηση συμμετοχής**

Ουδείς είναι δεκτός στη εν λόγω διαδικασία , αν δεν προσαγάγει , για την συμμετοχή του σε αυτή , ως εγγύηση στην επιτροπή διενέργειας της δημοπρασίας , γραμμάτιο συστάσεως παρακαταθήκης του Ταμείου Παρακαταθηκών και Δανείων ή εγγυητική επιστολή αναγνωρισμένης Τράπεζας ή βεβαίωση του Ταμείου Παρακαταθηκών και Δανείων περί παρακαταθέσεως σε αυτό από αυτόν που επιθυμεί να λάβει μέρος στη διαδικασία ή άλλου ο οποίος ενεργεί για λογαριασμού του διαγωνιζόμενου , ομολογιών δημοσίου , τράπεζας ή οργανισμού κοινής ωφελείας , που αναγνωρίζεται για εγγυοδοσίες , ποσό ίσο προς το ένα δέκατο (1/10) του οριζόμενου ελάχιστου ορίου πρώτης προσφοράς της διακήρυξης υπολογιζόμενου προκειμένου μεν περί χρόνου μικρότερου του έτους γιο ολόκληρο το χρόνο της μισθώσεως , προκειμένου δε περί χρόνου , μεγαλύτερου του έτους , ενός έτους τουλάχιστον .

Η εγγυητική αυτή επιστολή αντικαθίσταται , μετά την υπογραφή της σύμβασης με άλλη εγγύηση ποσού ίσου προς το ποσοστό 10 % επί του επιτευχθέντος μισθώματος , για την εξασφάλιση της έγκαιρης και εντός των από τη διακήρυξη οριζόμενων προθεσμιών καταβολής του μισθώματος καθώς και της τήρησης όλων των λοιπών όρων της διακήρυξης .

**Άρθρο 8**

**Υποχρεώσεις μισθωτή**

Ο μισθωτής υποχρεούται να διατηρεί και διαφυλάσσει την κατοχή του μισθίου , τις υπέρ αυτού δουλείες , τα όρια αυτού και εν γένει το μίσθιο , σε καλή κατάσταση , προστατεύοντας αυτό απέναντι σε κάθε καταπάτηση , διαφορετικά ευθύνεται σε αποζημίωση .

Ο μισθωτής υποχρεούται με τη λήξη της μίσθωσης , να παραδώσει το μίσθιον στην κατάσταση στην οποία το παρέλαβε , διαφορετικά ευθύνεται σε αποζημίωση .

**Άρθρο 9**

**Αναμίσθωση – Υπεκμίσθωση**

Σιωπηρή αναμίσθωση, ως και υπεκμίσθωση του μισθίου από τον μισθωτή απαγορεύεται απολύτως.

**Άρθρο 10**

**Λοιποί όροι**

* Παράβαση οιουδήποτε των όρων του παρόντος , απάντων ως ουσιωδών , παρέχει το δικαίωμα στον εκμισθωτή Δήμο ( Κληροδότημα Μπίμειο Έπαθλο Άμιλλας ) να καταγγείλει και να λύσει μονομερώς την παρούσα μίσθωση και να εξώσει τον μισθωτή εκ του μισθίου κατά την εξωστική διαδικασία του Κώδικα Πολιτικής Δικονομίας , σε αυτή δε την περίπτωση καθίσταται ληξιπρόθεσμα και απαιτητά και πάντα τα μη δεδουλευμένα μισθώματα .
* Αυτοί που θα συμμετάσχουν στην υποβολή έγγραφων σφραγισμένων προσφορών θα υποβάλλουν με συστημένη επιστολή (κούριερ) έγγραφη σφραγισμένη προσφορά , ουδέν δικαίωμα αποκτούν ή οιαδήποτε αξίωση από το Κεφάλαιο Αυτοτελούς Διαχείρισης του Δήμου , που τυχόν απορρέει από τους όρους της διακήρυξης και από την συμμετοχή τους στη δημοπρασία .
* Στην περίπτωση που υποβληθούν προσφορές με το ίδιο τίμημα (μετά την παρέλευση των είκοσι ημερών) ο διαχειριστής καλεί τους προσφέροντες το ίδιο τίμημα να παραστούν σε κοινή ακρόαση όπου ζητά να προσφέρουν μεγαλύτερο τίμημα . Οι νέες προσφορές καταγράφονται στον πίνακα υποβολής προσφορών και προσυπογράφονται από τους συμμετέχοντες .
* Ο εγγυητής είναι αλληλεγγύως και εις ολόκληρο συνυπεύθυνος με τον ενοικιαστή για όλες τις υποχρεώσεις του, στερούμενος της διζήσεως και της διαιρέσεως .
* Ο ενοικιαστής δεν έχει το δικαίωμα να χτίσει αγροικία , περίφραξη , να κάνει γεώτρηση ή ότι άλλο θεωρείται ως ειδικός εξαιρετικός λόγος που από υπαιτιότητά του θα παρατείνεται επ΄ αόριστον η μίσθωση του αγροκτήματος .
* Κατά τη λήξη της μίσθωσης ή της διάλυσης αυτής ο ενοικιαστής οφείλει να παραδώσει το κληροδότημα (αγρόκτημα) χωρίς καμία παράταση και χωρίς κανένα χρέος .

**Άρθρο 11**

**Δημοσίευση διακήρυξης – Ανακοίνωση εκμίσθωσης**

Περίληψη της διακήρυξης θα δημοσιευθεί στην ιστοσελίδα της Γενικής Γραμματείας Δημόσιας Περιουσίας του Υπουργείου Οικονομικών με τοιχοκόλληση αντιγράφου αυτής στον πίνακα ανακοινώσεων του δημοτικού καταστήματος και της Τοπικής Κοινότητας Αγίου Γεωργίου καθώς και στην ιστοσελίδα του Δήμου Λεβαδέων .

Την ανακοίνωση της εκμίσθωσης εξουσιοδοτείται να υπογράψει , ως διαχειριστής του Κεφαλαίου Αυτοτελούς Διαχείρισης του Δήμου , Κληροδότημα Μπίμειο Έπαθλο Άμιλλας , ο Δήμαρχος Λεβαδέων .

Προσφορές με τα πλήρη στοιχεία των ενδιαφερομένων , όπως ονοματεπώνυμο , ιδιότητα , τηλέφωνο , διεύθυνση επικοινωνίας , αριθμός δελτίου ταυτότητας και ΑΦΜ , θα αποστέλλονται έως και είκοσι (20) ημέρες από την ανάρτηση της παρούσας ανακοίνωσης στην ιστοσελίδα της Γενικής Γραμματείας Δημόσιας Περιουσίας με συστημένη επιστολή , στην Ταχυδρομική Δ/νση : Δήμος Λεβαδέων , Δ/νση Οικονομικών Υπηρεσιών , Τμήμα Εσόδων και Περιουσίας , Σοφοκλέους 15 , Τ.Κ. 32131 .

**Άρθρο 12**

**Πληροφόρηση ενδιαφερομένων**

Σχετικές πληροφορίες παρέχονται από το Τμήμα Εσόδων και Περιουσίας της Οικονομικής Υπηρεσίας του Δήμου Λεβαδέων τις εργάσιμες ημέρες και ώρες στο Δημαρχείο , Σοφοκλέους 15 , Τ.Κ. 32131 Λιβαδειά (τηλ. 2261350878, fax 2261350881) .

Αντίγραφο της διακήρυξης χορηγείται ή αποστέλλεται στους ενδιαφερόμενους ύστερα από αίτηση που υποβάλλεται στην παραπάνω διεύθυνση .

**Η απόφαση πήρε αριθμό 58/2022.**

ΠΙΣΤΟ ΑΠΟΣΠΑΣΜΑ

Ο ΠΡΟΕΔΡΟΣ Λιβαδειά 15 -03-2022

ΙΩΑΝΝΗΣ Δ. ΤΑΓΚΑΛΕΓΚΑΣ Ο ΠΡΟΕΔΡΟΣ

ΤΑ ΜΕΛΗ

1. Μητάς Αλέξανδρος

2. Καλογρηάς Αθανάσιος

3. Σαγιάννης Μιχαήλ ΙΩΑΝΝΗΣ Δ. ΤΑΓΚΑΛΕΓΚΑΣ

4 .Μερτζάνης Κωνσταντίνος ΔΗΜΑΡΧΟΣ ΛΕΒΑΔΕΩΝ

5. Καπλάνης Κωνσταντίνος

6.Τόλιας Δημήτριος

7.Μπράλιος Νικόλαος